ধম্মপদ

**ধম্মপদ** (পালি; ;  *ধর্মপদ*) হল কবিতার আকারে লেখা গৌতম বুদ্ধের বাণীর একটি সংকলন গ্রন্থ। এটি বৌদ্ধধর্মের সর্বাধিক পঠিত ও সর্বাধিক পরিচিত ধর্মগ্রন্থ। মূল *ধম্মপদ* গ্রন্থটি থেরবাদ বৌদ্ধধর্মের পালি ধর্মগ্রন্থ *[[খুদ্দক নিকায়]]*-এর অন্তর্গত।

বৌদ্ধ পণ্ডিত ও টীকাকার বুদ্ধঘোষের ব্যাখ্যা অনুসারে, বুদ্ধের জীবন ও তাঁর ধর্মসংঘের ইতিহাসে এক একটি অত্যন্ত গুরুত্বপূর্ণ পরিস্থিতির প্রেক্ষাপটে এই গ্রন্থের বাণীগুলি উচ্চারিত ও সংকলিত হয়েছে। তাঁর *ধম্মপদ অট্‌ঠকথা* টীকায় তিনি প্রতিটি ঘটনার বিবরণ দিয়েছেন। এই বইটি বুদ্ধের জীবন ও সময়ের ইতিহাসে একটি গুরুত্বপূর্ণ দলিল।

## নামকরণ
*ধম্মপদ* শব্দটি "ধম্ম" ও "পদ" শব্দদুটি নিয়ে গঠিত। এই শব্দদুটির একাধিক অর্থ রয়েছে। সাধারণত, "ধম্ম" বলতে বুদ্ধের মতবাদ বা একটি "চিরন্তন সত্য" বা "সদ্‌গুণ" বা সবধরনের "ভাব"কে বোঝায়। এবং "পদ" বলতে "পথ" বা "কবিতা" অথবা দুটিকেই বোঝায়। *ধম্মপদ*-এর ইংরেজি অনুবাদে, এই জাতীয় শব্দেরই নানা জোড় ব্যবহৃত হয়েছে।

## ইতিহাস

প্রচলিত বিশ্বাস অনুসারে, *ধম্মপদ*-এর শ্লোকগুলি বুদ্ধের উক্তি। "বুদ্ধের বাণীকে তার জটিল গঠনভঙ্গিমা, তত্ত্বকথা, কাব্যিক ভঙ্গি ও আকারগত স্থূলতাকে পরিহার করে সংক্ষিপ্ত ও স্বচ্ছ কাব্যভাষায় প্রকাশ করে *ধম্মপদ* বুদ্ধের ধর্মকে সকলের কাছে উন্মুক্ত করে দিয়েছে... সম্ভবত খ্রিস্টপূর্ব তৃতীয় শতাব্দীতে এই গ্রন্থ সংকলিত হয়েছিল ভারতের প্রাচীন বৌদ্ধসম্প্রদায়গুলির মধ্যে বুদ্ধের মূল বাণীকে সহজলভ্য করে তোলার জন্য।" এই গ্রন্থটি সুত্ত পিটকের খুদ্দক নিকায়ের একটি অংশ। যদিও এর শ্লোকগুলি অন্যান্য পালি গ্রন্থেও পাওয়া যায়। খ্রিস্টীয় পঞ্চম শতাব্দীতে বুদ্ধঘোষ তাঁর ভাষ্যে এই গ্রন্থের সঙ্গে সম্পর্কিত ৩০৫টি গল্পের উল্লেখ করেন এবং সেই গল্পগুলির সঙ্গে *ধম্মপদ*-এর নির্দিষ্ট শ্লোকের সম্পর্ক দেখিয়ে দেন।

মূল পালি গ্রন্থটিই সর্বাধিক পরিচিত। তবে এই গ্রন্থের আরও কয়েকটি সংস্করণ রয়েছে:

****[[গান্ধারী ভাষা|গান্ধারী]] ধর্মপদ***&nbsp;–সম্ভবত ধর্মগুপ্তক বা কাশ্যপীয় উৎসের সংস্করণ। এটি গান্ধারী ভাষায় খরোষ্ঠী লিপিতে লেখা।
****[[পাটনা]] ধর্মপদ***&nbsp;– বৌদ্ধ মিশ্র সংস্কৃত ভাষায় রচিত সংস্করণ। সম্ভবত সম্মাতীয় উৎসের।
****[[উদানবর্গ]]***&nbsp;– সম্ভবত মূল-সর্বাস্তিবাদ বা সর্বাস্তিবাদ ধর্মগ্রন্থ। এই গ্রন্থের নিম্নোক্ত সংস্করণগুলি দেখা যায়:
**
** ৩টি সংস্কৃত সংস্করণ
** একটি তিব্বতি সংস্করণ, যেটি তিব্বতি বৌদ্ধধর্মে একটি জনপ্রিয় গ্রন্থ।
****[[মহাবস্তু]]***&nbsp;– একটি লোকোত্তরবাদী ধর্মগ্রন্থ। এই গ্রন্থের শ্লোকগুলি ধম্মপদের "সহস্‌স বগ্‌গ" ও "ভিক্‌খু বগ্‌গ" অংশের অনুরূপ।
****ফাজিউ জিং***&nbsp;– ৪টি চীনা ধর্মগ্রন্থ, যার একটি পালি *ধম্মপদ*-এর বিস্তারিত অনুবাদ। তবে এটি বিশেষ জনপ্রিয় নয়।

পালি *ধম্মপদ* এবং গান্ধারী *ধর্মপদ* ও *উদানবর্গ*-এর মধ্যে তুলনা করতে গিয়ে ব্রো (২০০১) বলেছেন, গ্রন্থগুলির মধ্যে ৩৩০ থেকে ৩৪০টি শ্লোকের মিল রয়েছে। মিল রয়েছে ১৬টি শিরোনাম ও মূল কাঠামোর। তিনি বলেছেন, তিনটি বইয়েরই "পূর্বপুরুষ এক"। তবে তিনি এও জানিয়েছেন, এমন কোনো প্রমাণ পাওয়া যায় না, যার থেকে প্রমাণিত হয় এই তিনটির কোনো একটি "প্রাচীন ধম্মপদ" এবং অপর দুটি সেই প্রাচীন "ধম্মপদ"-এর থেকে উৎসারিত।

*ধম্মপদ* হল থেরবাদ সাহিত্যের সবচেয়ে জনপ্রিয় ধর্মগ্রন্থ। ড্যানিশ গবেষক ভিগো ফাউবুল ১৮৫৫ সালে *ধম্মপদ* গ্রন্থের একটি সমালোচনা লেখেন। এটিই প্রথম পালি গ্রন্থ পাশ্চাত্যে যার প্রথম গবেষণামূলক সমালোচনা করা হয়েছিল।

## গঠন
পালি *ধম্মপদ*-এ ২৬টি অধ্যায়ে ৪২৩টি শ্লোক রয়েছে।

## পালি

## বঙ্গানুবাদ
### অধ্যায় ১ - যমক বর্গ
১. বস্তুসমুহের গুণরাজি মনেরই আরোপিত, মনেই তাদের অবস্থিতি, মন দিয়েই তারা নির্মিত। আমরা যেমন ভাবি, ঠিক তেমনি রুপান্তরিত হই। তাই দূষিত মনে কেউ কিছু বললে বা করলে দুঃখ তার অনুগমন করে, যেমন গাড়ির চাকা বাহক বলদের অনুসরণ করে। 
২. বস্তুসমূহের গুণরাজি মনেরই আরোপিত, মনেই তাদের অবস্থিতি, মন দিয়েই তারা নির্মিত। প্রসন্ন মনে যিনি কতাহ বলেন বা কাজ করেন সুখ তাকে নিরবচ্ছিন্ন ছায়ার মত অনুসরণ করে।
৩-৪. আমার প্রতি আক্রোশ করল, আমায় মেরে ফেলল, আমাকে অন্যায়ভাবে হারাল, আমারটা ছিনিয়ে নিল; সবসময় যাদের এই চিন্তা, তাদের মন থেকে বৈর-ভাব কখনো দূর হয় না। আমার সঙ্গে শ্ত্রুতা করল, আমায় মারল, আমারটা হারাল, আমারটা নিল; এই সব চিন্তা যারা মনে স্থান দেন না, তাদের বৈরভাব দূর হয়ে যায়।
৫. শ্ত্রুতা দিয়ে কখনো শত্রুতার মীমাংসা হয় না। শত্রুহীনতা দিয়েই এর প্রশমন সম্ভব; এই হল সনাতন ধর্ম। 
৬. মূর্খরা জানে না যে তারা চিরকাল এই সংসারে থাকবে না। যারা জানেন তাদের সব কলহের শান্ত হয়।
৭-৮. যে কেবল বাইরের সৌন্দর্য খুজে বেড়ায়, যার ইন্দ্রিয় সংযত নয়, অতিভোজনকারী, অলস আর হীনবীর্য, সে বাতাহত দুর্বল গাছের মত মারের কাছে পরাজিত হয়। দেহের মলিনতার কথা জেনে যে বাইরের শোভা খোজে না, যে ইন্দ্রিয় জনযত রাখে, পরিমিত আহার করে, সেই শ্রদ্ধাবান ও বীর্যবান ব্যক্তিকে মার রভবিত করতে পারে না-বাতাস যেমন শিলময় পর্বতকে নাড়াতে পারে না, ঠিক তেমনি।
৯-১০. যৌন আসক্তিতে যে আসক্ত, সে কাষায বস্ত্র পরিধান করা, তথা ভিক্ষু হয়ার যোগ্য নন। যিনি কাম, রাগ ইত্যাদি দোষ মুক্ত, শোলসমূহে সুপ্রতিষ্ঠিত, সংযমী, সত্যনিষ্ঠ তিনিই কাষায় বস্ত্র তথা ভিক্ষু হয়ার যোগ্য।
১১-১২. যা অসার বা অসত্য তাকে যারা সার বা সত্য মনে করে, আর সারকে অসার মনে করে, মিথ্যা সংকল্পের সেই আশ্রয়দাতারা কখনো সত্যকে লাভ করতে পারে না। অন্যদিকে যারা ঐ অসত্যকে অসত্য বলেন আর শীল প্রভৃতি সার বস্তুকে সার বলে জানেন তারাই সত্য প্রতিষ্ঠিত হয়ে মুক্তিপথ লাভ করেন।
১৩-১৪. যে ঘর ভালভাবে আচ্ছাদিত নয়, তার মধ্যে যেমন বৃষতি ঢুকে পড়ে, তেমনি যে চিত্ত ধ্যানপরায়ন নয় তাতেও রাগ (আসক্তি) প্রবেশ করে। ভালভাবে আচ্ছাদিত ঘরে যেমন বৃষ্টি ধুক্তে পারে না, ভাবনামুক্ত চিত্তে চেমনি আসক্তি প্রবেশ করতে পারে না।১৫. যে পাপ করে, সে ইহলোকে ও পরলোক, দুই জায়গাতেই অনুশোচনা করে। নিজের দুষ্কর্ম দেখে সে শোক করে আর কষ্ট পায়। 
১৬. যিনি কৃতপুণ্য, তিনি ইহলোক ও পরলোক, উভয় স্থানেই আনন্দ লাভ করেন। তিনি নিজের সুকৃতি দেখে পরম আনন্দ পান। 
১৭. পাপী ইহলোক ও পরলোক, উভয় স্থানেই অনুতাপ ভোগ করে। আমি পাপ করেছি – এই চিন্তা তাঁকে যেমন দগ্ধ করতে থাকে, তেমনি পাপেরর ফলে দুর্গতি লাভ করে সে আরো দুঃখ পায়।
১৮. যিনি পুণ্য কাজ করেছেন, তিনি ইহলোক ও পরলোক, দুই জায়গাতেই আনন্দিত হন। আমি সৎ কাজ করেছি – এই চিন্তায় যেমন তাঁর আনন্দ হয়, তামনি সুগতি লাভ করে তিনি আরো আনন্দ পান। 
১৯-২০. যে বহু বই-গ্রন্থ-শাস্ত্র পড়ে কিন্ত সেই জ্ঞান অনুযায়ী কাজ করে না, সে ঠিক সেই রাখালের মত, যে অন্যের কয়টা গরু মরল তা নিয়েই পড়ে থাকে, বৈরাগ্য/শ্রামণ্য তাঁর জন্য নয়। শাস্ত্র অল্পমাত্র উচ্চারণ করলেও যিনি জীবণে তা ধারণ করে রাগ, দ্বেষ ও মোহ থেকে মুক্ত হন, সম্যক জ্ঞানের অধিকারী, বিমুক্তচিত্ত এবং ইহলোক ও পরলোকে উপাদান-রহিত তথা কামশূন্য হন, তিনিই শ্রামণ্যের ফল ভোগ করেন।

## পাদটীকা

## তথ্যসূত্র
* Ānandajoti, Bhikkhu (2007). *[http://www.ancient-buddhist-texts.net/Buddhist-Texts/C3-Comparative-Dhammapada/index.htm A Comparative Edition of the Dhammapada]*. U. of Peradeniya. Ancient Buddhist Texts Retrieved 25 Nov 2008.
* Brough, John (2001). *The Gāndhārī Dharmapada*. Delhi: Motilal Banarsidass Publishers Private Limited.
* Buswell, Robert E. (ed.) (2003). *Encyclopedia of Buddhism*. MacMillan Reference Books. .
* Cone, Margaret (transcriber) (1989). "Patna Dharmapada" in the *Journal of the Pali Text Society* (Vol. XIII), pp.&nbsp;101–217.  Oxford: PTS. Online text interspersed with Pali parallels  compiled by Ānandajoti Bhikkhu (2007). Ancient Buddhist Texts Retrieved 06-15-2008.
* Easwaran, Eknath (2007) (see article). *The Dhammapada*. Nilgiri Press. .
* Fronsdal, Gil (2005). *The Dhammapada*. Boston: Shambhala. .
* Geiger, Wilhelm (trans. by Batakrishna Ghosh) (1943, 2004). *Pāli Literature and Language*. New Delhi: Munshiram Manoharlal Publishers. .
* Harvey, Peter (1990, 2007). *An Introduction to Buddhism: Teachings, History and Practices*. Cambridge: Cambridge University Press. .
* Hinüber, Oskar von (2000). *A Handbook of Pāli Literature*. Berlin: Walter de Gruyter. .
* Law, Bimala Churn (1930). *[http://www.archive.org/details/studyofthemahava031355mbp A Study of the Mahāvastu]*. Calcutta: Thacker, Spink & Co.   "Archive.org". Retrieved 26 November 2008.
* Müller, F. Max (1881). *[[s:Dhammapada (Muller)|The Dhammapada]]* (Sacred Books Of The East, Vol. X). Oxford University Press.
* Ñāamoli, Bhikkhu (trans.) & Bhikkhu Bodhi (ed.) (2001). *The Middle Length Discourses of the Buddha: A Translation of the Majjhima Nikāya*. Boston: Wisdom Publications. .
* Rhys Davids, T.W. & William Stede (eds.) (1921-5). *The Pali Text Society’s Pali–English Dictionary*. Chipstead: Pali Text Society. Search inside the Pali–English Dictionary, University of Chicago

## বহিঃসংযোগ

### অনুবাদ
*by Bhikkhu Varado and Samanera Bodhesako (2008)
*by Ajahn Munindo (2005)
*by John Richards (1993)
*by Thomas Byrom  (1993)
*by Buddharakkhita (1985) (pdf has intro by Bhikkhu Bodhi)
*by Thanissaro (1997)
*Detailed word-by-word translation of the Dhammapada, including explanation of grammar

### কণ্ঠ রেকর্ডিং
*Readings (mp3) from the Dhammapada  by Gil Fronsdal

বিষয়শ্রেণী:খুদ্দকনিকায়
বিষয়শ্রেণী:বৌদ্ধ কবিতা
বিষয়শ্রেণী:বৌদ্ধ গ্রন্থ